E. der noterer sig, at denne lov også skaber betingelserne for reintegration af ca. 7000 albansktalende
studenter i Den Tidligere Jugoslaviske Republik Makedoniens officielle uddannelsessystem,
F. der glæder sig over, at nogle lande allerede har lovet at støtte dette projekt finansielt, og der opfordrer
de øvrige EU-medlemsstater til ligeledes at støtte dette projekt,
G. der lykønsker Den Tidligere Jugoslaviske Republik Makedonien med undertegnelsen af statutten for
Den Internationale Straffedomstol, men som beklager, at landets parlament endnu ikke har ratificeretden,
1. glæder sig over, at Den Tidligere Jugoslaviske Republik Makedoniens parlament har vedtaget en ny
lov om højere uddannelse og universiteter, eftersom dette udgør en væsentlig politisk betingelse for den
positive udvikling i det multietniske samarbejde i Den Tidligere Jugoslaviske Republik Makedonien og forhele områdets demokratisering og stabilisering;
2. glæder sig over det mod, som Den Tidligere Jugoslaviske Republik Makedoniens regering og flertallet
i landets parlament har lagt for dagen, og priser det eksempel, som OSCE’s høje repræsentant for mindretalhar vist ved behandlingen af dette spørgsmål;
3. opfordrer alle politiske kræfter i Den Tidligere Jugoslaviske Republik Makedonien til at acceptere det
vedtagne kompromis til gavn for det multietniske samarbejde i landet;
4. anmoder Kommissionen og Rådet om at give dette projekts succes absolut prioritet inden for ramme-
rne af den finansielle bistand til Balkanlandene;
5. er af den opfattelse, at et succesrigt multietnisk samarbejde i Den Tidligere Jugoslaviske Republik
Makedonien kan bruges som model i området med henblik på at fremme demokratiserings- og stabilise-
ringsprocessen i alle landene i Sydøsteuropa;
6. opfordrer indtrængende både Den Tidligere Jugoslaviske Republik Makedonien og Kommissionen til
at gøre alt for at sikre, at associerings- og stabiliseringsaftalen bliver behørigt undertegnet inden årets
udgang under det franske formandskab;
7. pålægger sin formand at sende denne beslutning til Rådet, Kommissionen, Den Tidligere Jugoslaviske
Republik Makedoniens regering og parlament samt OSCE’s høje repræsentant for mindretal.
13. Den græske færge Saminas forlis
B5-0783, 0787 og 0791/2000
Europa-Parlamentets beslutning om den græske færge Saminas forlis
Europa-Parlamentet,
A. der henviser til, at færgen Samina tirsdag aften den 26. september sank nær den græske ø Paros,
hvilket hidtil har krævet 79 menneskeliv, hvortil kommer et antal savnede,
B. der henviser til det søforhør om årsagerne til tragedien, som allerede er sat i gang,
C. der henviser til Grækenlands undtagelser inden for den maritime sektor,
1. udtrykker sin dybeste sympati og solidaritet med de omkomnes familier og de overlevende og sin tak
til dem, der deltog i redningsaktionen;C 178/288 DA 22.6.2001 De Europæiske Fællesskabers Tidende
Torsdag, den 5. oktober 2000
2. noterer sig erklæringen fra Kommissionen, som afventer resultaterne af undersøgelsen af årsagerne til
havariet, og opfordrer Kommissionen til at anmode de græske myndigheder om at forelægge alle deresoplysninger om årsagerne til ulykken og om at oplyse, hvorvidt sikkerhedsstandarderne på færgen Samina
var i overensstemmelse med fællesskabslovgivningen;
3. understreger, at det tillægger Kommissionens tre forslag om sikkerheden til søs stor betydning, især
forslagene vedrørende passagerskibe, dvs. forslagene om klassifikationsorganisationer og havnestatskontrol,
og afventer et nyt sæt forslag om dette spørgsmål;
4. afventer Kommissionens vurdering af effektiviteten af Stockholm-aftalen og andre foranstaltninger til
forbedring af passagerskibes stabilitet og sikkerhed;
5. opfordrer Kommissionen til at overveje muligheden for at afkorte tidsplanen for direktiv 98/18/EF
om sikkerhedsregler og -standarder for passagerskibe, eftersom gennemførelsen af disse forslag for noglespecifikke spørgsmåls vedkommende ikke vil ske før 2009; opfordrer indtrængende Kommissionen til
endnu en gang at se på de undtagelser, der gives medlemsstaterne, herunder Grækenlands undtagelser fra
bestemmelser i direktiv 98/18/EFog vedrørende kystfart;
6. understreger betydningen af en fuldstændig gennemførelse af direktiv 98/41/EFom registrering af
ombordværende på passagerskibe samt en skærpelse af de bestemmelser, der vedrører obligatorisk under-visning af mandskaberne i brug af sikkerhedsforanstaltninger og imødegåelse af katastrofesituationer;
7. pålægger sin formand at sende denne beslutning til Rådet, Kommissionen og den græske regering.22.6.2001 DA C 178/289 De Europæiske Fællesskabers Tidende
Torsdag, den 5. oktober 2000